কামাখ্যা গে’টত ভয়ংকৰ দুৰ্ঘটনা, চাৰিচকীয়া বাহনে মহটিয়াই নিলে বুলেট, অল্টো…

ৰাজ্যত সঘনাই সংঘটিত হৈছে পথ দুৰ্ঘটনাৰ ঘটনা। মহানগৰীৰ কামাখ্যা গেটতো ভয়ংকৰ দুৰ্ঘটনা। চাৰিচকীয়া বাহনে মহটিয়াই নিলে বুলেট, অল্টো বাহনক।

মঙলবাৰে দুপৰীয়াৰ ভাগত সংঘটিত হয় এই দুৰ্ঘটনা। দুৰ্ঘটনাত মৃত্যু এজন লোকৰ। নিহত লোকজন প্রশান্ত চাকসেনা বুলি জানিব পৰা গৈছে। আনহাতে, দুৰ্ঘটনাত গুৰুতৰভাৱে আহত কেইবাজনো লোক। আহত লোককেইজন ক্ৰমে-জ্যোতিৰ্ময় কুমাৰ দাস, মুনমুন তালুকদাৰ, দীপাংকৰ দাস। উন্নত চিকিৎসাৰ বাবে আটাইকে প্ৰেৰণ কৰা হয় চিকিৎসালয়লৈ।

দুৰ্ঘটনাৰ পিছতে উত্তপ্ত পৰিস্থিতিৰ সৃষ্টি হয় সমগ্ৰ অঞ্চলটোত। উদণ্ড লোকে প্রহাৰ কৰিলে যান-বাহন আৰক্ষীক। অৱশেষত পৰিস্থিতি নিয়ন্ত্রণৰ বাবে লাঠীচালনা কৰিবলৈ উদ্যত হয় আৰক্ষী।